AlmaznayaGroza/cyrillic-language-classification huggingface dataset:
Артауыл

Артауыл (рус. Артаулово) - Башҡортостандың Тәтешле районындағы ауыл. 2010 йылдың 14 октябренә ҡарата халыҡ һаны 221 кеше. Почта индексы - 452832, ОКАТО коды - 80250810002. == Халыҡ һаны == Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше) Халыҡ һаны буйынса аңлатма төрлө йылдарҙа иҫәп алыу тәртибенең айырмалығы булыу сәбәпле халыҡ һанының үҙенсәлегенә иғтибар итегеҙ. 1939 йыл - бар булған халыҡ һаны. 1989, 2002, 2010 йылдарҙа - даими йәшәгән урыны булып иҫәпләнгән халыҡ һаны Бөтә Рәсәй халыҡ иҫәбен алыу (2002) мәғлүмәте буйынса - күпселек башҡорттар (96 %). == Географик урыны == Район үҙәгенә тиклем (Тәтешле): 26 км Ауыл советы үҙәгенә тиклем (Аҡсәйет): 5 км Яҡындағы тимер юл станцияһы (Көйәҙе): 12 км == Тарихы == 1925 йылғы халыҡ иҫәбен алыуҙан һуң түбәндәге башҡорт тораҡ пункттары барлыҡҡа килә: Әрибаш, Артауыл, Еләктау, Көрәш, Мәнәгәз, Новотроицк, Һабансы, Фәнгә. == Урамдары == Башҡортостан Республикаһының һалым хеҙмәте белешмәһе мәғлүмәте: Яңы урамы (рус. улица Лесная) Үҙәк урам (рус. улица Центральная)

Source: original
Васенина Тамара Петровна

Васенина Тамара Петровна (15 ғинуар 1933 йыл) - Иваново өлкәһе Фурманов районы «Заря» совхозының баш зоотехнигы, Социалистик Хеҙмәт Геройы. == Биографияһы == Тамара Петровна Васенина (ҡыҙ фамилияһы Дубкова) 1933 йылдың 15 ғинуарында Иваново өлкәһе Шуйский районы Боняково ауылында крәҫтиән ғаиләһендә тыуған. Урыҫ. 1950 йылда шул уҡ районда урынлашҡан Колобово ауылында урта мәктәпте тамамлағас, институтҡа уҡырға инә. Иваново ауыл хужалығы институтының зоотехния бүлеген тамамлағай. Йүнәлтмә менән шул уҡ өлкәлә урынлашҡан Фурмановский районындағы «Заря» совхозында зоотехник булып 18 йыл эшләй. Бында кейәүгә сыға һәм Васенина булып китә. Совхоз кострома тоҡомло һөт малы үрсетеү буйынса махсуслашҡан була. Хужалыҡ ауыр хәлдә була: һыйыр аҙбарҙарында санитария шарттары тураһында хыялланырға ғына тура килә, аҙыҡ етмәй, бер һыйыр башына йыл һауымы 1800 килограмдан артмай. Тәүге ун йылда йәш зоотехник селекция - көтөү һанын арттырыу һәм һайлап алыу эше менән шөғөлләнә. 1965 йылға эре мөгөҙлө мал һаны 800 баштан 2,5 мең башҡа тиклем арта. Һәр һыйырҙан уртаса һөт һауым 4 мең килограмға яҡынлаша. Һөт ҡуйылығы буйынса ла хужалыҡ өлкәлә иң яҡшы күрһәткес бирә. Һәм был малсыларҙың тырыш хеҙмәте, коллектив менән оҫта етәкселек итеү һәм хужалыҡты һаҡсыл алып барыу һөҙөмтәһе була. 1966 йылдың 22 март указы менән малсылыҡты үҫтереүҙә, ит, һөт, йомортҡа, йөн һәм башҡа продукция етештереү һәм әҙерләп тапшырыу буйынса өлгәшкән уңыштары өсөн, Ленин ордены һәм «Ураҡ һәм Сүкеш» миҙалы тапшырылып, Васенина Тамара Петровнаға «Социалистик Хеҙмәт Геройы» исеме бирелә. Һуңғараҡ Т. П. Васенина совхоздың баш зоотехнигы, директоры булып эшләй. «Заря» малсылары үҫтереү «затлы» тоҡомдо үҙ фермаһы өсөн генә түгел, ә башҡалар өсөн дә үҫтергән, һәм ул тоҡом өлкәнең башҡа хужалыҡтарына ла, унан ситкә лә таралған. 1971 йылда Васенина Октябрь Революцияһы ордены менән бүләкләнә. 1972 йылда һөт-ит совхоздар тресына директор урынбаҫары вазифаһына күсерелә. Артабан «Овощепром» тресында һәм һуңғараҡ «Ивановский» совхозында баш зоотехник булып эшләй. 1979 йылдан, хаҡлы ялға сыҡҡанға тиклем, Иваново ауыл хужалығы институтында хеҙмәт итә, доцент ғилми дәрәжәһенә эйә була. Уның иҫәбендә тиҫтәнән ашыу фәнни хеҙмәт, үҙәк һәм өлкә матбуғатындағы сығыштары. Иваново ҡалаһында йәшәй. == Маҡтаулы исемдәре һәм башҡа үләктәре == Социалистик Хеҙмәт Геройы Ленин ордены «Ураҡ һәм Сүкеш» алтын миҙалы Октябрь Революцияһы ордены миҙалдар == Һылтанмалар == Тамара Петровна Васенина (билдәһеҙ). «Герои страны» сайты. Дата обращения: 30 август 2014. == Әҙәбиәт == Герои земли шуйской. Шуя. 2008 Знаменосцы рабочего края. Ярославль, 1987.

Source: original
Илек (ауыл, Ырымбур өлкәһе)

Илек - Рәсәй, Ырымбур өлкәһе Ырымбур ҡалаһынан көнбайышҡа табан 128 км алыҫлыҡта булған ауыл, Илек районы һәм Илек ауыл Советының административ үҙәге. 2019 йылда халыҡ һаны, урындағы полицияның мәғлүмәттәре буйынса, 11 мең кеше тәшкил итә. Ауыл биләмәһе майҙаны 35 км² самаһы. == Географияһы == Ауыл Илек йылғаһы Яйыҡ йылғаһына ҡойған ерҙә дала зонаһында ята. Климаты киҫкен континенталь, йәйен эҫе һәм ҡышын һыуыҡ. Яйыҡ йылғаһы үҙәне Илек эргәһендә туризм һәм балыҡ тоторға яратыусыларҙы йәлеп иткән йәмле күлдәр һәм үле йылғалар, киң япраҡлы урмандары менән билдәле. Яйыҡ буйында һыубаҫар иркен туғайҙар һәм игенселек өсөн уңайлы шарттар һаҡлана. Ауыл янында Яйыҡ бөгөлө киңлеге 50-70 метр, тәрәнлеге 3 метрға тиклем етә, ағымы шәп, уң яры урманлы. Тәпәш һул ярында кешеләрҙе ылыҡтырып торған ҡомлоҡтар. Яҡындағы тимер юл станцияһына 70 км, ул ауылдан төньяҡтараҡ Новосергиевка ҡасабаһында урынлашҡан. Ауылдан яҡынса 3 км алыҫлыҡта Рәсәй менән Ҡаҙағстан сиге, унда пропуск пункты урынлашҡан. Сик зонаһына ауыл үҙе инмәй, совет осоронда Ҡаҙағстан менән сик (хәҙер дәүләт сиге) Яйыҡ йылғаһының уң ярында бер нисә саҡрым арыраҡ инеп торған булған. == Тарихы == Яйыҡ казактарынан тармаҡланып сыҡҡан илек казактары Рәсәй тарихында тәүге тапҡыр XVII быуаттың 1-се сиректәрендә иҫкә алына. Яйыҡ казактары батша Михаил Феодоровичтан Яйыҡтың түбән яғына, Илектән башлап уның уң һәм һул ҡушылдыҡтары буйындағы ерҙәргә грамота ала. Илек казактары административ идаралыҡтың төп үҙәге булараҡ Илектең Яйыҡҡа ҡойған ерендә Илек ҡаласығы төҙөгән. Илек ҡәлғәһенә нигеҙ 1737 йылда һалына. Унда казактар йәшәй. 1773 йылдың сентябрь айында Емельян Пугачев ғәскәренә Иван Творогов етәкселегендә полк ойошторалар. Һуңғараҡ Илек станицаһы Урал казак ғәскәренә инә. 1920-1927 йылдарҙа Илек өйәҙ үҙәге булған. Илек 1927 йылдың 30 майында ауыл биләмәһе итеп үҙгәртелә. Ауылда сиркәү ҙә, мәсет тә бар. == Этимологияһы == Ауыл атамаһын Илек йылғаһынан алған. Ә йылғаға исем төрки телдәрҙән, атап әйткәндә, башҡорт теленән ингән тип фараз ителә. Башҡорт телендә илек - ҡыр кәзәһе тигәнде аңлата; татарса илик, ҡырғыҙса һәм сығатайса елик - «илек». Башҡортостанда илек һүҙе менән яһалған гидронимдар ҙа (Йүрүҙән ҡушылдығы), ауылдар ҙа, оронимдар ҙа бар. == Әҙәбиәт == Башҡорт теленең һүҙлеге. 2 томлыҡ. - Мәскәү, 1993. - 1-се том, 373-сө бит С. М. Стрельников. Географические название Оренбургской области. - Кувандык: Изд. С. М. Стрельникова, 2002. - С. 55-56.

Source: original
Хөрмәтулла (исем)

Хөрмәтулла - башҡорт һәм башҡа төрки халыҡтарҙа ҡулланылған ир-ат исеме == Этимологияһы == Хөрмәтулла - башҡорт теленә ғәрәп теленән ингән, «хөрмәт» мәғәнәһен аңлата. == Билдәле шәхестәр == Үтәшев Хөрмәтулла Ғаззали улы (23 ноябрь 1959 йыл) - актёр, режиссёр һәм театр эшмәкәре, юғары мәктәп уҡытыусыһы. 1991 йылдан СССР Театр эшмәкәрҙәре союзы ағзаһы. Рәсәй Федерацияһының халыҡ (2008) һәм атҡаҙанған (1998), Башҡортостан Республикаһының халыҡ (1995) һәм атҡаҙанған (1992) артисы. Салауат Юлаев исемендәге дәүләт премияһы лауреаты (2002). Башҡорт АССР-ының Хәйбулла районының Солтанғужа (хәҙер Таштуғай) ауылында тыуған. Иҙелбаев Хөрмәтулла - Башҡортостандың Күгәрсен районындағы Теләүембәт ауылда тыуған. Башҡортостан автономияһы өсөн башҡорт милли хәрәкәте эшмәкәре, башҡорт хөкүмәтенең Ырымбур хәрби бүлеге ағзаһы (1918), Башҡортостан хөкүмәтендә эшләгән, БАССР-ҙың халыҡ комиссариаты коллегияһы ағзаһы (1919). Хәйруллин Хөрмәтулла (Хөрмәт) - Башҡортостан Республикаһы Яҙыусылар союзы ағзаһы. == Фамилия == Хөрмәтуллин Әнүәр Ғәлиулла улы (1921 йыл) - Башҡортостандың Салауат районы Урмансы ауылында тыуған. Ленин ордены кавалеры. Хөрмәтуллин Ғабиҙулла Әхмәҙулла улы (1953 йыл) Татарстандың Мөслим районы Байыҡ ауылында тыуған. Йырсы (тенор), Татарстандың атҡаҙанған артисы (2009), Татарстандың атҡаҙанған мәҙәинәт хеҙмәткәре. Хөрмәтуллин Илдар Юлай улы - Стәрлетамаҡ эске эштәр министрлығы идаралығы начальнигы, полиция полковнигы. Хөрмәтуллина Алһыу Мәхмүт ҡыҙы - Ҡазан федераль университеты доценты, юридик фәндәр кандидаты. == Сығанаҡтар == Башҡорт исемдәре / Таңһылыу Күсимова, Cветлана Бикҡолова. - Өфө: Китап, 2005. - 224 бит. Күсимова Таңһылыу. Исемдәр донъяһында. Башҡорт исемдәре һүҙлеге, башҡорт һәм рус телдәрендә. - Өфө: Башҡортостан китап нәшриәте, 1991. - 192 бит. Сулейманова Р. А. Башкирско-русский словарь-справочник личных имен и фамилий. - Уфа, 2013. - 364 с. ISBN 978-5-91608-111-4. Тупеев С. Х. Башкирский именник. Справочник личных имен с написанием вариантов на русском и башкирском языках. - Уфа, 2004. Хисамитдинова Ф.Ғ., Султанова Р. И. Русско-башкирский словарь - справочник личных имен, отчеств, фамилий. - Уфа, 2004. Хисамитдинова Ф.Ғ., Төпәев С. Х. Төрки сығанаҡлы һәм төрки элементлы башҡорт исемдәре. - Өфө, 2006. Яңы сығанаҡ өҫтәү өсөн «Ҡалып:Исемдәр донъяһында» сәхифәһен үҙгәртегеҙ

Source: original
Супай

Супай (рус. Чупаево) - Башҡортостандың Шаран районындағы ауыл. 2010 йылдың 14 октябренә ҡарата халыҡ һаны 176 кеше. Почта индексы - 452630, ОКАТО коды - 80258805007. == Халыҡ һаны == Бөтә Рәсәй һәм Бөтә Союз халыҡ иҫәбе алыу мәғлүмәттәре буйынса халыҡ һаны (кеше) Халыҡ һаны буйынса аңлатма төрлө йылдарҙа иҫәп алыу тәртибенең айырмалығы булыу сәбәпле халыҡ һанының үҙенсәлегенә иғтибар итегеҙ. 1939 йыл - бар булған халыҡ һаны. 1989, 2002, 2010 йылдарҙа - даими йәшәгән урыны булып иҫәпләнгән халыҡ һаны == Географик урыны == Район үҙәгенә тиклем (Шаран): 6 км Ауыл советы үҙәгенә тиклем (Мишәр): 3 км Яҡындағы тимер юл станцияһы (Туймазы): 38 км == Әҙәбиәт == Асфандияров А. З. История сёл и деревень Башкортостана и сопредельных территорий. - Өфө: Китап, 2009. - ISBN 978-5-295-04683-4.

Source: original
Хэыль-Кикя

Хэыль-Кикя - Рәсәй йылғаһы. Ямал-Ненец АО, Красноярск крайы биләмәләрендә аға. Йылға Толька йылғаһының уң ярына тамағынан 160 км өҫтәрәк ҡушыла. Йылға оҙонлоғо 23 км. == Һыу реестры мәғлүмәттәре == Рәсәй дәүләт һыу реестры мәғлүмәте буйынса йылға Түбәнге Обь һыу бассейны округында урынлашҡан, һыу хужалығы участкаһы - Таз йылғаһы. Бәләкәй йылға бассейны - бассейны юҡ, йылға бассейны - Таз. Һыу ресурстарының федераль агентлығы мәғлүмәте буйынса : Дәүләт һыу реестрында һыу объектының коды - 15050000112115300066557 Гидрологик өйрәнеү (ГӨ) буйынса коды - 115306655 Бассейн коды - 15.05.00.001 ГӨ буйынса һаны (номеры) - 15 ГӨ буйынса сығарылыш - 3 == Һылтанмалар == Рәсәй Федерацияһы тәбиғәт ресурстары һәм экология министрлығы 2015 йыл 26 май архивланған. Был гидрология буйынса тамамланмаған мәҡәлә. Һеҙ мәҡәләне төҙәтеп һәм тулыландырып Википедия проектына ярҙам итә алаһығыҙ

Source: original
Бәшир ауыл Советы (Саҡмағош районы)

Бәшир ауыл Советы - Рәсәй Федерацияһы Башҡортостан Республикаһының Саҡмағош районы муниципаль районының административ- территориаль һәм муниципаль берәмеге. Башҡортостан Республикаһының «Башҡортостан Республикаһында муниципаль берәмектәрҙең сиктәре, статусы һәм административ үҙәктәре тураһындағы Законына» ярашлы ауыл биләмәһе статусына эйә. == Составы == Иҫке Бәшир ауылы, Яңы Бәшир ауылы, Яңы Ихсан ауылы, Яңы Ҡалмаш ауылы, Яңы Йомран ауылы Иҫке Ихсан ауылы, Ташҡалмаш ауылы

Source: original
Милка Бабович

Милена «Милка» Бабович (хорв. Milka Babović; 27 октябрь 1928( - - ), Скопье, Сербтар, хорваттар һәм словендар короллеге[d] - 26 декабрь 2020( - - ) (92 йәш), Загреб) - Хорватия спортсыһы (спринт һәм барьерҙар менән йүгереү) һәм журналисы. Югославияла спринт буйынса бихисап ярыштарҙың еңеүсеһе. Шулай уҡ телевидениела спорт журналисы һәм мөхәррир булып эшләй. == Биографияһы == Милена Бабович Югославияның (хәҙерге Төньяҡ Македонияның) Скопье ҡалаһында тыуған, Сараевола үҫкән, артабан Румаға һәм Белградҡа күсә, бында мәктәптә белем алған. Һуңынан Загреб университетының педагогия факультетын тамамлай. Рума ҡалаһында спорт менән шөғөлләнә башлап, Загребта Младость спорт йәмғиәтенә ингән һәм спринт буйынса тәүге ярыштарҙа ҡатнашҡан. 1953 йылдан 100 метрға йүгереүҙә (бер тапҡыр), барьерҙар менән 80 метрға йүгереү (ете тапҡыр), 4 × 100 метрға эстафетала (ете тапҡыр) һәм 4 × 200 метрға эстафетала (ике тапҡыр) Югославия чемпионатында еңеү яулай. Спринтта Югославияның бер нисә рекордын урынлаштыра. 1953 һәм 1957 йылдарҙағы халыҡ-ара студенттар ярыштарында барьерҙар менән 80 метрға йүгереүҙә ике тапҡыр еңеү яулай. 1954 йылғы Европа чемпионатында 5-се урын ала. Sportske novosti гәзитенең һайлауҙарында өс тапҡыр Хорватияның иң яҡшы спортсыһы һәм ике тапғыр Югослаияның иң яҡшы спортсыһы тип таныла. 1949 йылдан Narodni sport гәзитендә спорт журналисы булып эшләй. 1957 йылда Загреб телевидениеһына эшкә урынлаша, бында тәүгеләрҙән булып спорт мөхәррире вазифаһын биләй. Был вазифала дүрт йыл тәнәфес менән 1975 йылға ҡәҙәр эшләй. Бер нисә тапҡыр Хорватия журналистары ассоциацияһының спорт журналистикаһы секцияһының рәйесе була. Ике мандат Югославия Олимпия комитеты ағзаһы була. Бер мәртәбә Загреб ҡалаһы ассамблеһы башҡарма советының ағзаһы була. == Бүләктәре == Милена Бабович 1974 йылда Журналистар ассоциацияһы һәм 1977 йылда Загреб ҡалаһы бүләктәренә лайыҡ була. 1979 йылда Югославияның Ҡәрҙәшлек һәм берҙәмлек ордены менән бүләкләнә.

Source: original
Яңы Муса (Көйөргәҙе районы)

Яңы Муса (рус. Новомусино) - Башҡортостандың Көйөргәҙе районындағы ауыл. == Халыҡ һаны == Милли составы Бөтә Рәсәй халыҡ иҫәбен алыу (2002) мәғлүмәте буйынса күпселек татарҙар (40 %) һәм башҡорттар (36 %) йәшәй. == Географик урыны == Район үҙәгенә тиклем (Ермолаевка): 36 км Ауыл советы үҙәгенә тиклем (Илкәнәй): 9 км Яҡындағы тимер юл станцияһы (Карагайка): 12 км == Тарихы == Яңы Муса - Тамъян улусы аҫаба башҡорттары (Мәләүез, Нөгөш, Ағиҙел йылғалары буйлап) мишәр ауылдары Ҡарағош һәм Халкәйҙән күсенеүселәр торамаһы. Был ауыл 1816, 1834, 1850, 1859 йылдарҙағы ревизияларҙа теркәлмәгән. Әммә 1859 йыл һәм 1864 йыл араһында уны Тамъян керҙәштәре ауылдары араһында табырға мөмкин. Тимәк, ул XIX быуаттың 50-се йылдар аҙағында - 60-сы йылдар башында барлыҡҡа килә. 1920 йылда яңы мусалылар 971 кеше иҫәпләнә, ихаталары - 178.

Source: original
Ҡоро Дол йырыны (йылға)

Сухой Дол йырыны - Рәсәй йылғаһы. Һарытау өлкәһе, Пенза өлкәһе, Воронеж өлкәһе биләмәләрендә аға. Йылға Хопер йылғаһы алқабының һул жағалауында ер аҫтына кереп юғала ҡушыла. Йылға оҙонлоғо 12 км. == Һыу реестры мәғлүмәттәре == Рәсәй дәүләт һыу реестры мәғлүмәте буйынса йылға Дон һыу бассейны округында урынлашҡан, һыу хужалығы участкаһы - Хопер йылғаһы, инештән Ворона йылғаһы ҡушылған урынға тиклем. Бәләкәй йылға бассейны - Хопер, йылға бассейны - Дон (һыу бассейнының Рәсәй өлөшө). Һыу ресурстарының федераль агентлығы мәғлүмәте буйынса : Дәүләт һыу реестрында һыу объектының коды - 05010200112107000005612 Гидрологик өйрәнеү (ГӨ) буйынса коды - 107000561 Бассейн коды - 05.01.02.001 ГӨ буйынса һаны (номеры) - 07 ГӨ буйынса сығарылыш - 0 == Һылтанмалар == Рәсәй Федерацияһы тәбиғәт ресурстары һәм экология министрлығы 2015 йыл 26 май архивланған. Был гидрология буйынса тамамланмаған мәҡәлә. Һеҙ мәҡәләне төҙәтеп һәм тулыландырып Википедия проектына ярҙам итә алаһығыҙ

Source: original
Чуровка (Суда ҡушылдығы)

Чуровка - Рәсәй йылғаһы. Вологда өлкәһе, Ленинград өлкәһе биләмәләрендә аға. Йылға Суда йылғаһының һул ярына тамағынан 2 км өҫтәрәк ҡушыла. Йылға оҙонлоғо 11 км. == Һыу реестры мәғлүмәттәре == Рәсәй дәүләт һыу реестры мәғлүмәте буйынса йылға Үрге Волга һыу бассейны округында урынлашҡан, һыу хужалығы участкаһы - Суда, инештән тамағына тиклем. Бәләкәй йылға бассейны - Рыбинск һыуһаҡлағысы йылғалары бассейндары, йылға бассейны - Волганың өҫкө өлөшө, Куйбышев һыуһаҡлағысына тиклем (Ока йылғаһын индермәйенсә). Һыу ресурстарының федераль агентлығы мәғлүмәте буйынса : Дәүләт һыу реестрында һыу объектының коды - 08010200212110000008125 Гидрологик өйрәнеү (ГӨ) буйынса коды - 110000812 Бассейн коды - 08.01.02.002 ГӨ буйынса һаны (номеры) - 10 ГӨ буйынса сығарылыш - 0 == Һылтанмалар == Рәсәй Федерацияһы тәбиғәт ресурстары һәм экология министрлығы 2015 йыл 26 май архивланған. Был гидрология буйынса тамамланмаған мәҡәлә. Һеҙ мәҡәләне төҙәтеп һәм тулыландырып Википедия проектына ярҙам итә алаһығыҙ

Source: original
Хисмәтуллина Рүзәлиә Сафиулла ҡыҙы

Хисмәтуллина Рүзәлиә Сафиулла ҡыҙы (14 октябрь 1954 йыл) - дәүләт эшмәкәре, йәмәғәтсе. 2010-2013 йылдарҙа Башҡортостан Республикаһының финанс министры. Башҡортостан Республикаһы бишенсе һәм алтынсы саҡырылыш Дәүләт Йыйылышы - Ҡоролтай депутаты. Башҡортостан Республикаһының атҡаҙанған иҡтисадсыһы. == Биографияһы == Рүзәлиә Сафиулла ҡыҙы Хисмәтуллина 1954 йылдың 14 октябрендә Мари АССР-ының Моркин районы Комсомольск ҡасабаһында тыуа. Юғары белемде Ҡазан финанс-иҡтисад институтында ала (1972-1976). Хеҙмәт юлын 1976 йылда Башҡортостан Республикаһының Финанстар министрлығында штат бүлеге экономисы булып башлай. Һуңынан ойошманың бүлек мөдире урынбаҫары, бүлектәр мөдире була. 1994-2009 йылдарҙа Башҡортостан Республикаһының финанс министры урынбаҫары булып эшләй. 2009-2010 йылдарҙа - финанс министрының беренсе урынбаҫары. 2010-2013 йылдарҙа - Башҡортостан Республикаһының финанстар министры. 2013 йылда Башҡортостан Республикаһы бишенсе саҡырылыш Дәүләт Йыйылышы - Ҡоролтай депутаты итеп һайлана, Бюджет, һалым, инвестицион сәйәсәт һәм территориаль үҫеш комитеты рәйесе була. 2018 йылдан - Башҡортостан Республикаһының алтынсы саҡырылыш Дәүләт Йыйылышы - Ҡоролтай депутаты. Сәнәғәт, инновацион үҫеш, сауҙа, эшҡыуарлыҡ һәм туризм комитеты, депутат этикаһы комиссияһы ағзаһы. «Аныҡ эштәр» проекты координаторы. Улы һәм ҡыҙы бар. == Маҡтаулы исемдәре һәм башҡа бүләктәре == Халыҡтар дуҫлығы ордены Башҡортостан Республикаһының Маҡтау ҡағыҙы Башҡортостан Республикаһының атҡаҙанған иҡтисадсыһы Башҡортостан Республикаһы Хөкүмәтенең Маҡтау ҡағыҙы Башҡортостан Республикаһы Президентының Рәхмәт хаты «Башҡортостан Республикаһында фиҙаҡәр хеҙмәте өсөн» отличие билдәһе «Башҡортостан Республикаһының ҡануниәтен үҫтереүгә индергән өлөшө өсөн» Башҡортостан Республикаһы Дәүләт Йыйылышы - Ҡоролтайҙың почет билдәһе Финанс эштәре отличнигы Рәсәй Федерацияһы Финанстар министрлығының Маҡтау ҡағыҙы Башҡортостан Республикаһы Финанстар министрлығының Маҡтау ҡағыҙы == Сығанаҡтар == Хисматуллина Рузалия Сафиулловна Хисматуллина Рузалия Сафиулловна Хисматуллина Рузалия Сафиулловна(недоступная ссылка) Хисматуллина Рузалия Сафиулловна

Source: original
Ломовка ауыл Советы

Ломовка ауыл Советы - Белорет районы муниципаль районын ауыл биләмәһе, муниципаль берәмек. 2010 йылдың 1 ғинуарына халыҡ һаны 1535 кеше, 2009 йылдың 1 ғинуарына ҡарата халыҡ һаны 2662 кеше. Административ үҙәге Ломовка (Белорет районы) ауылы. Ауыл биләмәһе башлығы - Федоров Сергей Александрович Эштәр менән идара итеүсе - Плохова Ольга Владимировна. Ломовка ауыл Советы ауыл биләмәһе старостаһы - Плохов Николай Андреевич. Ауыл Советы ауыл биләмәһе хакимиәтенең почта адресы: 453537, Башҡортостан Республикаһы, Белорет районы, Ломовка ауылы, Ленин урамы, 36-сы йорт. == Состав == Ломовка ауыл Советы ауыл биләмәһе составында бары бер тораҡ пункты: Ломовка ауылы. Йәшәүселәр һаны 2659 кеше.. Ломовка == Билдәле шәхестәр == А. В. Беляков - генерал, Ю. А. Гагарин исемендәге Хәрби Академияны тамамлаған, техник фәндәре кандидаты. М. Ф. Дмитриев - Бөйөк Ватан һуғышы ветераны, I һәм II дәрәжә Ватан һуғышы ордендары, «Батырлыҡ өсөн», «Берлинды алған өсөн» миҙалдары менән наградланған, Белорет районы һәм Белорет ҡалаһының почётлы ветераны. М. Ф. Дмитриев - подполковник, Ю. А. Гагарин исемендәге Хәрби Академияны тамамлаған, Афған һуғышы ветераны. Н. А. Роденко - географ, диңгеҙ төбөн тикшереүсе. Н. В. Ручкин - Өфө ҡалаһындағы Республика онкологик үҙәк мөдире. == Ҡыҫҡа белешмә == Ломовка ауылының тарихы Белорет металлургия комбинаты төҙөлөшө менән бәйле. Завод эшсе ҡулдарға мохтаж булғанлыктан, бында крепостной крәҫтиәндәрҙе килтергәндәр. «Ломовка» атамаһының килеп сығышы тураһында ике версия бар. Тәүгеһе халыҡтың шөғөлөнә бәйле (ломовой-ауыр) барлыҡҡа килһә, икенсеһе күсерелгән крәҫтиәндәр үҙ ауыл атамаһын алып килгән тип фаразлана. 1795 йылда Ломовкала 2152 кеше йәшәгән (шул иҫәптән 1032 ир-ат), 1852 йылда - 1858, 1926 йылда 879 йортта йәшәүсе 4350 кеше иҫәпләнгән. 1927 йылда сыҡҡан янғын арҡаһында ҡасабаның яртыһы юҡҡа сыға. Халыҡтың иҫәбе һиҙелерлек кәмей. Бөйөк Ватан һуғышынан һуң Ломовка ауылы әүҙем үҫә. 50-се йылдар уртаһында клуб төҙөлә. 60-сы йылдарҙа яңы мәктәп бинаһы файҙаланыуға тапшырыла, китапхана ла үҙ ишектәрен аса. 70-се йылдарҙа яңы балалар баҡсаһы һәм ясле асыла. Фельдшер-акушер пункты ла үҙ клиенттарын ҡабул итә башлай. 1980-1990 йылдар эсендә Белорет металлургия комбинатының 16-сы цехынан алып Ломовка мәктәбенә тиклем юлға асфальт һалына, газ һәм һыу торбалары үткәрелә. Ағиҙел йылғаһы аша күпер төҙөлә. Бөгөнгө көндә Ломовка ауылында 2659 кеше йәшәй. Халыҡ ауыл хужалығы менен шөғөлләнә. Күпселек өлөшө Белорет металлургия комбинатында, Белорет ҡалаһының төрлө ойошмаларында эшләй. Ломовка ҡасабаһы территорияһында төрлө формалағы милеккә ҡараған предприятие һәм ойошмалар үҙ эшмәкәрлеген алып бара. Ҡасабала Сбербанк һәм почта бүлексәләре, ФАП, китапхана һәм клуб бар.

Source: original
Сухая Рельня (Живая Рельня ҡушылдығы)

Сухая Рельня - Рәсәйҙәге йылға. Һарытау өлкәһе, Волгоград өлкәһе биләмәләрендә аға. Йылға Жилая Рельня йылғаһының һул ярына тамағынан 7 км өҫтәрәк ҡушыла. Йылға оҙонлоғо 16 км. == Һыу реестры мәғлүмәттәре == Рәсәй дәүләт һыу реестры мәғлүмәте буйынса йылға Дон һыу бассейны округында урынлашҡан, һыу хужалығы участкаһы - Медведица йылғаһы башынан Терса йылғаһы ҡушылған урынға тиклем. Бәләкәй йылға бассейны (йылға эске бассейны) - Дон ҡушылдыҡтары бассейны, Хопр һәм Северский Донец тамаҡтары араһында, йылға бассейны - Дон (бассейндың рәсәй өлөшө). Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса: Дәүләт һыу реестрында һыу объектының коды - 05010300112107000008269 Гидрологик өйрәнеү (ГӨ) буйынса коды - 107000826 Бассейн коды - 05.01.03.001 ГӨ буйынса томы - 07 ГӨ буйынса сығарылыш - 0 == Һылтанмалар == Рәсәй Федерацияһы тәбиғәт ресурстары һәм экология министрлығы 2015 йыл 26 май архивланған. Был гидрология буйынса тамамланмаған мәҡәлә. Һеҙ мәҡәләне төҙәтеп һәм тулыландырып Википедия проектына ярҙам итә алаһығыҙ

Source: original
Барахманка

Барахманка - Рәсәйҙәге йылға. Мордва Республикаһы/ Түбәнге Новгород өлкәһе, Сыуаш Республикаһы/ Пенза өлкәһе биләмәләрендә аға. Йылға Алатырь йылғаһының һул ярына тамағынан 94 км өҫтәрәк ҡушыла. Йылға оҙонлоғо 24 км. == Һыу реестры мәғлүмәттәре == Рәсәй дәүләт һыу реестры мәғлүмәте буйынса йылға Үрге Волга һыу бассейны округында урынлашҡан, һыу хужалығы участкаһы - Алатырь йылғаһы башынан тамағына тиклем. Бәләкәй йылға бассейны (йылға эске бассейны) - Сура, йылға бассейны - (Үрге) Волга, Куйбышев һыуһаҡлағысына тиклем (Ока бассейны ҡушылмай). Һыу ресурстарының федераль агентлығы тарафынан әҙерләнгән Рәсәй Федерацияһы территорияһын һыу хужалығы буйынса районлау геоинформация системаһы мәғлүмәттәре буйынса: Дәүләт һыу реестрында һыу объектының коды - 08010500212110000038765 Гидрологик өйрәнеү (ГӨ) буйынса коды - 110003876 Бассейн коды - 08.01.05.002 ГӨ буйынса томы - 10 ГӨ буйынса сығарылыш - 0 == Һылтанмалар == Рәсәй Федерацияһы тәбиғәт ресурстары һәм экология министрлығы 2015 йыл 26 май архивланған. Был гидрология буйынса тамамланмаған мәҡәлә. Һеҙ мәҡәләне төҙәтеп һәм тулыландырып Википедия проектына ярҙам итә алаһығыҙ

Source: original